rlitschk/wikidir huggingface dataset:
Di Lunkreis Göttingen as di süüdermiast lunkreis uun Niidersaksen. Sin ferwaltang sat uun't stääd Göttingen. Hi as 2016 apwoksen ütj jo ual lunkreiser Göttingen an Osterode am Harz. Landesamt für Statistik Niedersachsen, LSN-Online Regionaldatenbank, Tabelle 12411: Fortschreibung des Bevölkerungsstandes, Stant 31. Detsember 2019. (Halep üüb sjiisk) Commonskategorii: Lunkreis Göttingen – Saamlang faan bilen of filmer Commonskategorii: Lunkreis Osterode am Harz – Saamlang faan bilen of filmer
Di IMO 9008794 es en Föriskep, wat 1991 üs Tresfjord fuar Møre og Romsdal Fylkesbåtar (Fuargungster fan Fjord1) becht waar. Bit 2010 wiar dit Skep ön di Liinie Molde–Vestnes ön Faart, leeterhen twesken Flakk en Rørvik. Eeđer en Ombechning es dit Skep sent November 2019 ön di Föriskepsliinie Rem-Söl' üp Wai. Di FRS heer dit Skep "Römöexpress" nēmt. Diarom jit dit Skep uk di "Skriiffail tö See", aurdat di dütsk Noom fan dit Ailön Rømø Röm es. Wan em "Römö" skriift, es dit weđer üp deensk jit üp dütsk rocht skrewen. Üp Skep staant "Romoexpress", diar skel em mesken ütsjuk, hur'ling dit jit skel. Wan ja wat üp Engelsk skriif, da jit dit "RoemoeExpress", dit diar da bluat jit siir. "Havnebyexpress" her mesken uk gur lünt, man diar skel em jaa fuar Nuar üp kum. Di Werev Eide Contracting ön Høylandsbygd seet dit Föriskep üp Kiil, man ja kām knap bi Kas, en kür dit Skep ek klaarfo. Di Fiskerstrand-Werev heer dit da aurnomen en töjen becht. Sa üs uk di Sylt Express uur des Föri fan tau Elektromotooren ön Propelergoneln öndrewen. Di Stroom uur fan tau Generatooren maaket. Jen Generātor uur fan en Sokskolben-Fjuurtakt-Skepsdiesel fan Bergen Engines (Typ: BRM-6)
Boskkautsen (Ninox) san en skööl faan kadüülen (Strigidae). Jo lewe uun Uastaasien bit deel tu Oseaanien. Diar jaft at amanbi 30 slacher faan. N. affinis – N. boobook – N. burhani – N. connivens – N. forbesi – N. hypogramma – N. ios – N. jacquinoti – N. japonica – N. leventisi – N. meeki – N. mindorensis – N. natalis – N. novaeseelandiae – N. obscura – N. ochracea – N. odiosa – N. philippensis – N. punctulata – N. randi – N. reyi – N. rudolfi – N. rufa – N. rumseyi – N. scutulata – N. spilocephala – N. spilonotus – N. squamipila – N. strenua – N. sumbaensis – N. theomacha – N. variegata N. affinis N. connivens N. rufa N. scutulata N. strenua N. superciliaris Commonskategorii: Boskkautsen – Saamlang faan bilen of filmer Wikispecies hää en artiikel tu: Boskkautsen
Di Lunkreis Hildesheim leit uun't süüden faan Niidersaksen. Sin kreisstääd as Hildesheim. Ianhaidsgemeenen Samtgemeenen * (diar sat at ferwaltang) Landesamt für Statistik Niedersachsen, LSN-Online Regionaldatenbank, Tabelle 12411: Fortschreibung des Bevölkerungsstandes, Stant 31. Detsember 2019. (Halep üüb sjiisk) Commonskategorii: Lunkreis Hildesheim – Saamlang faan bilen of filmer
Canberra (Ütjspriik üüb Ingels: [ˈkænbɹə] of [ˈkænbəɹə] harke tu?/i) as at hoodsteed faan Austraalien. Deit leit uun a süüduast faan't lun, 286 km tu a süüdwaast faan Sydney an 669 km tu a nuurduast faan Melbourne. Det hee 432.141 lidj (2016). Det as uk at hoodsteed faan det Australian Capital Territory. Canberra as en ploonhoodsteed, wat auer't riwaliteet twesken Melbourne an Sydney üüs kompromisliasing reet wurd. Efter en internatschunaal kompetitschuun för a ploon faan't steed, reet det austraalisk regiaring för de US-ameerikoons architekt Walter Burley Griffin san ploon. A bauwerken begand 1913 an't steed wurd 9. Mei 1927 at hoodsteed. At steed hee njüügentanj distrikten: Belconnen Booth Canberra Central Coree Cotter River Gungahlin Hall Jerrabomberra Kowen Majura Molonglo Valley Mount Clear Paddys River Rendezvous Creek Stromlo Tennent Tuggeranong Weston Creek Woden Valley Australia, citypopulation.de
Sydney (Ütjspriik üüb Ingels: [ˈsɪd.ni] harke tu?/i) as det gratst steed uun Austraalien an Oseaanien. Det leit uun a süüduast faan't lun, 286 km tu a nuurduast faan Canberra. Det hee 4.321.534 lidj (2016). Det as at hoodsteed faan New South Wales. De Parramatta Struum leept iin uun Sydney Harbour. Uun a huuwen san hög eilunen. De Hawkesbury Struum leept troch a nuurd an nuurdwaast an de Nepean Struum troch a waast faan't steed. Uun a waast faan Sydney stun dön Blue Mountains, diar dial faan det Great Dividing Range san. At steed hee lokaal ferwaltingsgebiiten (üüb Ingels: Local Government Areas of LGAs). Dön lokaal ferwaltingsgebiiten faan Grat Sydney san: At steed wurd 26. Janewoore 1788 grünjlaanjen. Det iarst iisenboon uun't steed, twesken Central an Parramatta, wurd 1855 eebenmaaget. Australia, citypopulation.de Australia: Administrative Division, citypopulation.de
At Jongstiantidj as en tidjääler uun't histoore faan't menskhaid, huarfaan began faan 11.500 f. Kr. uun a maden an a waast faan Euroopa mä't auwergung faan jeeger- an saamlerkultüüren tu iinwenet büüren mä domestisiaret diarten an plaanten definiaret wurt.
Gia Long (Hán tự: 嘉隆; * 8. Febrewoore 1762 uun Huế; † 3. Febrewoore 1820 uk diar) wiar faan 31. Mei 1802 tu 3. Febrewoore 1820 de iarst keiser faan det wjetnameesk Nguyễn-Dünastii.
Huế (Ütjspriik üüb Wjetnameesk: [hwě] harke tu?/i) as en steed uun a maden faan Wjetnam. At steed wiar faan 1738 tu 1775 at hoodsteed faan det Đàng Trong Köningrik an faan 1802 tu 1945 at hoodsteed faan det Nguyễn-Dünastii. Det hee 302.983 lidj (2009). Det as nü at hoodsteed faan det Thừa Thiên Huế Prowins. At steed hee ian uniwersiteet: At Uniwersiteet Huế Vietnam, citypopulation.de
Minh Mạng (Hán tự: 明命; * 25. Mei 1791 uun Huế; † 20. Janewoore 1841 uk diar) wiar faan 14. Febrewoore 1820 tu 11. Janewoore 1841 de öler keiser faan det wjetnameesk Nguyễn-Dünastii.
A Uuhu (Bubo bubo) as det gratst Kadüül. Hi woort 60 cm lung an wäächt fiiw pünj. Spriadkoord Jöönke En uuhu hää en elk fangd En uuhu uun a wonter Bubo bubo bubo - MHNT Commonskategorii: Uuhus – Saamlang faan bilen of filmer Wikispecies hää en artiikel tu: Uuhus
Hanoi (üüb Wjetnameesk: Hà Nội [hàː nôjˀ] harke tu?/i) as at hoodsteed an ian faan dön fiiw munisipaliteeten faan Wjetnam. At steed leit uun a nuurd faan't lun. Det hee 3.472.000 lidj (2019). Hanoi hee ian markelsgemeend (Sơn Tây), 12 Steedkreiser: An 17 Lunkreiser: At steed wurd 1010 üüs Thăng Long grünjlaanjen. Munisipaliteeten faan Wjetnam: Hanoi, Ho Chi Minh Steed, Cần Thơ, Đà Nẵng, Hải Phòng. Vietnam, citypopulation.de Vietnam: Administrative Division, citypopulation.de Vietnam: Administrative Division, citypopulation.de
Ho Chi Minh Steed (iar Saigon, üüb Wjetnameesk: Thành Phố Hồ Chí Minh [tʰàjŋ̟ fǒ hò cǐ mīŋ̟] harke tu?/i of [tʰàn fǒ hò cǐ mɨ̄n]) as det gratst steed an ian faan dön fiiw munisipaliteeten faan Wjetnam. At steed leit uun a süüd faan't lun. Det hee 5.880.615 lidj (2009). At steed hee 19 steedkreiser an fiiw lunkreiser: Munisipaliteeten faan Wjetnam: Hanoi, Ho Chi Minh Steed, Cần Thơ, Đà Nẵng, Hải Phòng. Vietnam, citypopulation.de World Meteorological Organisation; wetterkontor.de Vietnam: Administrative Division, citypopulation.de
Cần Thơ (Üütjspriik üüb Wjetnameesk: (Nuurd) [kə̂n tʰəː] harke tu?/i, (Süüd) [kʌŋ˨˩ tʰəː] harke tu?/i) as det fjuardgratst steed an ian faan dön fiiw munisipaliteeten faan Wjetnam. At steed leit uun a süüd faan't lun. Det hee 731.545 lidj (2009) At steed hee fiiw steedkreiser (quận) an fjauer kreiser (huyện): At Uniwersiteet Cần Thơ At Uniwersiteet för Medisiin an Farmasii Cần Thơ (Trường Đại Học Y Dược Cần Thơ) At Uniwersiteet Tây Đô (Trường Đại Học Tây Đô) At Huuchskuul Cần Thơ (Trường Cao Đằng Cần Thơ) At Mekong Delta Risforsking Instituut (Viện lúa Đồng Bằng Sông Cửu Long) ...an ölern. Nam Nhã Pagoode Cần Thơ Markels Munisipaliteeten faan Wjetnam: Hanoi, Ho Chi Minh Steed, Cần Thơ, Đà Nẵng, Hải Phòng. Vietnam, citypopulation.de Vietnam: Administrative Division, citypopulation.de
Đà Nẵng (Ütjspriik üüb Wjetnameesk: [ɗâː nǎˀŋ] harke tu?/i) as det füftgratst steed an ian faan dön fiiw munisipaliteeten faan Wjetnam. At steed leit uun a maden faan't lun. Det hee 770.911 lidj (2009). At steed hee een kreis (Hòa Vang) an seeks steedkreiser: At Uniwersiteet Đà Nẵng (üüb Wjetnameesk: Đại học Đà Nẵng) Munisipaliteeten faan Wjetnam: Hanoi, Ho Chi Minh Steed, Cần Thơ, Đà Nẵng, Hải Phòng. Vietnam, citypopulation.de Vietnam: Administrative Division, citypopulation.de
Hải Phòng (Ütjspriik üüb Wjetnameesk: [ha᷉ːj fâwŋ͡m] harke tu?/i) as det traadgratst steed an ian faan dön fiiw munisipaliteeten faan Wjetnam. At steed leit uun a nuurd faan't lun. Det hee 769.739 lidj (2009). At steed hee sööwen steedkreiser an aacht lunkreiser: At steed hee trii grat uniwersiteeten (üüb Wjetnameesk: đại học): At Uniwersiteet Hải Phòng Det Medisiinisk Uniwersiteet Hải Phòng (üüb Wjetnameesk: Đại học Y Hải Phòng) Det Wjetnameesk Natschunaaluniwersiteet för Siaforsking (üüb Wjetnameesk: Trường Đại học Hàng Hải - Việt nam) Munisipaliteeten faan Wjetnam: Hanoi, Ho Chi Minh Steed, Cần Thơ, Đà Nẵng, Hải Phòng. Vietnam, citypopulation.de Vietnam: Administrative Division, citypopulation.de
Potsdam as en krisfri stää önj dåt tjüsch bundeslönj Brandenborj. E stää läit aw e näide foon Berliin. Dåt heet 182.112 inboogere (2020). Foole palaste san önj Potsdam: et Sloot Sans Souci (uner Friedrich di Grute baged), dåt Neues Palais, et Sloot Charlottenhof än et Sloot Cecilienhof. Germany: States and Major Cities, citypopulation.de
At wjetnameesk spriak (wjetnameesk tiếng Việt, 㗂越; tiếng Việt Nam, 㗂越南; of Việt ngữ, 越語) as det amtspriak faan Wjetnam. Hat woort faan 84 miljuun minsken üs mamenspriak snaaket, diarfaan lewe amanbi 4 miljuunen bütjluns. Jüst so üs at sjineesk hää det wjetnameesk spriak en tuunsüsteem. Det ment, dat det bedüüdang faan en wurd faan det betuunang ufhinget. Diaram jaft at uun't wjetnameesk leewen so föl diakriitisk tiaken. För't wjetnameesk jaft at trii skraften: Chữ Hán (𡦂漢), uk: Hán tự, det as sjineesk skraft Chữ Nôm (𡦂喃), uk: Hán Nôm, det as en betj feranert sjineesk skraft Chữ Quốc Ngữ (國語), det as latiinsk skraft mä flook diakriitisk tiaken, det aktuel skraft (Artiikel 1 faan't "Algemian ferklaarang faan a minskenrochten")
A Golf faan Thailun (Thai: อ่าวไทย – Ao Thai, iar Golf faan Siam) as en grat bocht faan a Pasiifik. Uun't waasten an nuurden leit Thailun, uun't uasten lei Kambodscha an Wjetnam. Efter süüden gongt a Golf faan Thailun auer uun't Süüdsjineesk Sia. Di Golf as amanbi 750 × 570 kilomeeter grat, det san ~ 320.000 km². Hi as temelk flaak, auer di struum Chao Phraya mä san müs bi Bangkok föl sedimenten iinbrangt. Uun't madel san't man 45 meeter. Det jipst steed leit bi 80 meetern. Grater eilunen Thailun: Koh Tao, Koh Phangan, Koh Phaluai, Koh Samui, Koh Samet, Koh Chang, Koh Mak, Koh Kut Kambodscha: Koh Kong, Koh Rong, Koh Thmei Wjetnam: Dao Phu Quoc Commonskategorii: Golf faan Thailun – Saamlang faan bilen of filmer 9.4402777777778101.97222222222Koordinaaten: 9° N, 102° O
Di Mae Nam Chao Phraya (thai: แม่น้ำเจ้าพระยา, ütjspriak: [mɛ̂ː náːm t͡ɕâw pʰráʔjaː]; Mae Nam ment „struum“) of ianfach Chao Phraya as bütj a Mekong uun't uasten üüb a grens hen tu Laos di ööder grat an wichtag struum uun Thailun. Hi komt faan a berger uun't nuurden an lääpt bi Bangkok iin uun a Golf faan Thailun. Iintoochregiuun Commonskategorii: Mae Nam Chao Phraya – Saamlang faan bilen of filmer
A Mekong ([ˈmeːkɔŋ] of [meˈkɔŋ]) as en struum uun Süüduastaasien. Hi lääpt troch sääks lunen, an hi as 4350 km bit 4909 km lung. Sin hood leit uun't huuchlun faan Tiibet an hi lääpt efter süüden ütj uun't Süüdsjineesk Sia. Diar baut hi mä sin sedimenten det määchtag Mekong-Delta ap. Uun a enkelt lunen hää di struum ünlik nöömer: Tibeetisk: Dza Chu (tib. རྫ་ཆུ་), amskrewen tu sjineesk Zaqu (chin. 扎曲 Pinyin Zāqū) Sjineesk: Lancang Jiang (chin. 瀾滄江 / 澜沧江 Pinyin Láncāng Jiāng, „wil struum“) of uk Meigong He (chin. 湄公河 Pinyin Méigōng Hé) Birmaans: Mekaung Myit (birm. မဲခောင္‌မ္ရစ္, Mè‘kaung Myit) Laotisk: Mae Nam Khong (laot. ແມ່ນ້ຳຂອງ [mɛː nâːm kʰɔ̌ːŋ], uk ນ້ຳຂອງ [nâːm kʰɔ̌ːŋ]; Mae Nam Khong) Thai: Mae Nam Khong (thai. แม่น้ำโขง [mɛ̂ː náːm kʰǒːŋ], of uk แม่โขง [mɛ̂ː kʰǒːŋ]; RTGS Mae Nam Khong) Khmer-spriak: Mekongk uk wel Tonle Mekongk (khmer ទន្លេមេគង្គ Tonle Mekongk), Tonle Thom (ទន្លេធំ Tonle Thom, „Großer Fluss“) Wjetnameesk: Song Me Kong (viet. Sông Mê Kông), uk wel: Song Lon (viet. Sông Lớn, „Großer Fluss“), of Song Cuu Long (viet. Sông Cửu Long, „njüügen-draager-struum“) Iintoochregiuun Artikel Mekong uun't Grat Sowjetisk Ensiklopedii (BSE), 3. aplaag 1969–1978 (rüsk) Commonskategorii: Mekong – Saamlang faan bilen of filmer
Tiibet as en huuchlun uun Madelaasien, hat woort uk üs saag faan a welt betiakent. Uun't süüden lei a Himalayaberger. Bit uun't 20. juarhunert wiar Tiibet en aanjen stoot. Daalang hiart Tiibet tu Sjiina, det woort oober ei aueraal gudkäänd. Sant 1959 jaft at en tibeetisk eksiilregiarang, det woort oober uk ei aueraal gudkäänd. Sodenang as di staatus ünseeker. Oner sjineesk regiarang as Tiibet apdiald tu Autonoom Regiuun Tiibet mä't hoodstääd Lhasa autonoom dialregiuunen uun a sjineesk prowinsen Qinghai, Sichuan, Yunnan an Gansu. Dialen faan't histoorisk Tiibet lei daalang uk uun Pakistaan, Indien, Neepal, Bhuutaan an Mjanmaar. Wikivoyage Raisfeerer: Tiibet (sjiisk) Commonskategorii: Tiibet – Saamlang faan bilen of filmer
At Autonoom Regiuun Tiibet (西藏自治区 Xīzàng zìzhìqū (Pinyin), བོད་རང་སྐྱོང་ལྗོངས་ bod rang skyong ljongs (tibet.)) as ian faan fiiw autnoom regiuunen uun Sjiina. Det hoodstääd as Lhasa. Hat as 1 268 947 km² grat an amfaadet di gratst dial faan't kulturrregiuun Tiibet. Diar wene 3,3 miljuun minsken (2016). 2015 wiar diar 7 distrikten: Lhasa Nagqu Nyingchi Ngari Qamdo Shannan Xigazê Commonskategorii: Autonoom Regiuun Tiibet – Saamlang faan bilen of filmer Wikivoyage Raisfeerer: Tiibet (sjiisk)
Lhasa (tibeetisk ལྷ་ས་ Wylie lha sa, uk Lasa; sjineesk 拉薩 / 拉萨, Pinyin Lāsà) as det hoodstääd faan't Autonoom Regiuun Tiibet uun Sjiina. Lhasa as uk di kulturel madelponkt faan't regiuun Tiibet. Diar wene amanbi 475.000 minsken (2000). Commonskategorii: Lhasa – Saamlang faan bilen of filmer Wikivoyage Raisfeerer: Lhasa (sjiisk)
At Laotisk spriak (ພາສາລາວ – phasa lao), of ianfach Lao as det amtspriak uun Laos an nai mä't Thai. Laotisk hää hör aanj laotisk skraft. Ferdialang faan a Tai-Kadai-spriaken uun Süüduast-Aasien. Süüdwaastelk Tai as orangj. Ferdialang faan't Laotisk: jonkblä: muarhaidspriak laachtblä: manertaalspriak Lao. Ethnologue, ufrepen di 20. Oktuuber 2013 (ingelsk). Wikipedia üüb Laotisk
A Süüdwaastelk Tai spriaken san det gratst skööl faan a Tai-Kadai spriaken. Jo wurd uun Süüduastaasien spreegen an san aaltumaal temelk nai mäenööder. Wichtag spriaken diar san Thai an Lao, a amtspriaken faan Thailun an Laos. Thai (Thailun), 20 miljuun spreegern, + 40 miljuun tuliarden Isan (Thailun, Laos), 15 miljuun spreegern Lanna (Thailun, Laos), 6 miljuunen Süüd-Thailuns (Thailun), 4,5 miljuunen Shan (Mjanmaar), 3,3 miljuunen Lao (Laos), 3 miljuunen Phu Thai (Thailun, Wjetnam, Laos), 800.000 Tai Dam (Wjetnam, Laos), 800.000 Tai Lü (Sjiina, Wjetnam, Thailun, Laos, Mjanmaar), 700.000 Tai Nüa (Sjiina, Wjetnam, Thailun, Laos), 650.000 Tai Dón (Wjetnam, Laos), 500.000 Phuan (Thailun, Laos), 300.000 Tai Daeng (Wjetnam, Laos), 165.000 Khün (Mjanmaar), 120.000 Tai Hongjin (Sjiina), 85.000 Nyaw (Thailun), 50.000 Tai Ya (Sjiina), 50.000 Thai Song (Thailun), 30.000 Tai Thanh (Wjetnam), 20.000 Khamti (Assam, Mjanmaar), 13.000 Yong (Thailun), 13.000 Tai Hang Tong (Wjetnam), 10.000 Phake (Assam), 5.000 Tai Long (Laos), 4.800 Aiton (Assam), 1.500 Pa Di (Sjiina, Wjetnam), 1.300 Tày Sa Pa (Wjetnam), 300 Thu Lao (Wjetnam), 200 Khamyang (Assam), 50 Pu Ko (Laos), ? Tay Tac (Wjetnam), ? Turung (Indien), ? Ahom (Assam), spriak faan a könger faan Assam an hör krooniken, uun't 19. juarhunert ütjstürwen. Süüdwaastelk Tai spriaken san üüb
Isaan (thai: ภาษาอีสาน, ütjspriak: [pʰaːsǎː ʔiːsǎːn]) as en nööm för en hialer rä spriakwiisen faan a Süüdwaastelk Tai spriaken. Jo wurd spreegen uun't regiuun Isaan uun't nuurduasten faan Thailun. Jo san en auergungspriak tesken Thai an Laotisk, oober wel wat naier bi't Laotisk. Jüst so üs bi Nuurdfresk jaft at faan Isaan nian standard spriakwiis. Skrewen woort Isaan ei föl, an wan, do miast mä't Thai skraft. Regiuun Isaan - Thailun Süüdwaastelk Tai spriaken (orangj) Isaan spriaken (bleedgreen) Ethnologue:Thai, Northeastern J. Draper: Isan: the planning context for language maintenance and revitalization (Memento faan di 6. Marts 2008 uun't Internet Archive) (ingelsk), ufrepen di 4. Detsember 2011
RTGS as det ufkörtang för Royal Thai General System of Transcription. Det san amtelk reegeln, huarefter det Thai spriak mä latiinsk buksteewen skrewen wurd koon. Jo wurd t.b. brükt för struatenskilten uun eder Thai skraft an latiinsk skraft. RTGS as oober en temelk ianfach amskriiwang, hat wiset t.b. ei uun, of en wokaal lung of kurt as.
Chongqing (sjineesk 重慶市 / 重庆市, Pinyin Chóngqìng Shì, W.-G. Ch'ung-ch'ing Shih, uk Chungching Shih, iar uk Chungking of Tschungking, ufkört: 渝, yú) as en prowinsfrei gratstääd uun Sjiina, huar a struumer Jialing Jiang an Jangtsekiang tuupluup. Wikimedia Commons hää bilen of filmer tu: Chongqing Wikivoyage Raisfeerer: Chongqing (sjiisk)
ff A Rocky Mountains san en beragkeed uun Nuurdameerikoo. Jo san di nuurdelk dial faan a Amerikoonsk Kordilleren. Jo ferluup faan süüdsüüduast tu nuurdnuurdwaast. Di huuchst berag diar as a Mount Elbert mä 4401 meetern hööchde. A Rocky Mountains san en weederskeel tesken Pasiifik an Atlantik. Miast haa's diar waastelk winj, an di focht rinjt ham uun a berger uf. Sodenang as't uun't waasten wiat an uun't uasten faan a Rockys temelk drüg. Diar lei a Great Plains. Di stoot Oklahoma diar woort uk dust bowl, det ment stoofbak näämd. Bi a Rocky Mountains stupe tau grat kontinentaalplaaden tuup. Det Pasiifik-plaad trakt jin det Nuurdameerikoo-plaad an laft det huuch. Sodenang sticht det Nuurdameerikoo-plaad ap, an huar't apbräächt, kem wulkaaner tu dais. Uun Kalifornien bi a Pasiifikküst komt at diarauer uk flooksis tu eerdbeewrin. Rockys uun Colorado Colorado A snä smolt uun Colorado Commonskategorii: Rocky Mountains – Saamlang faan bilen of filmer
A Baikalsia of ianfach Baikal (rüsk о́зеро Байка́л osero Baikal, burjaatisk Байгал Bajgal) as en sia uun Sibiirien. Mä 1642 meetern as hi di jipst an mä muar üs 25 miljuun juar di äälst swetweedersia üüb a eerd. Hi lääpt uf auer di struum Angara, do widjer auer Jenisej an Karasia iinuun't Arktisk Sia. Sant 1996 as det Baikalregiuun weltnatuurarewdial. Baikal bi Listwjanka Eilun Olchon Papiirfabriik Baikalsk Baikalsia uun't Stootelk Fertiaknis faan Struumer an Sian (rüsk) Commonskategorii: Baikalsia – Saamlang faan bilen of filmer Wikivoyage Raisfeerer: Baikalsia (sjiisk)
At list faan ISO 3166-2-Codes för Bangladesch wiset di code för 64 Distrikte und acht übergeordneten Divisionen. A codes bestun ütj tau dialen mä en streg diarmad. Di iarst dial as di code för't lun efter ISO 3166-1 (för Bangladesch BD), di ööder as di code för die Division (Buchstabe) und den Distrikt (zweistellige Zahl). ISO 3166-2, Referenztabelle der Ländercodes. ISO 3166-1, Referenztabelle der Ländercodes, wie sie in Domainnamen verwendet werden. Feranrangen bi a ISO-Codes (ingelsk)
A Ganges (Sanskrit, f., गंगा of गङ्गा, Gaṅgā) as 2.600 km lung, an di ööderlingst struum faan Indien an Bangladesch. Hi ferlääpt uun't süüden faan't Himalaya. Knaap huar üüb a welt wene muar minsken üüb ään plak. För a Hindus as di Ganges halag. Hi as furchboor fül. Huar a Ganges mä a Brahmaputra tuuplääpt, het hi Padma an lääpt do ütj uun a Golf faan Bengaalen. Diar luup Alaknanda an Bhagirathi tuup, an het nü Ganges Gangesdelta Hardinge-brag Pilgern bi a Ganges Pegeldooten bi Farakka GRDC-Peegeldooten Sharad K. Jain, Pushpendra K. Agarwal, Vijay P. Singh: Hydrology and water resources of India. New York 2007, S. 336. Commonskategorii: Ganges – Saamlang faan bilen of filmer
Di Brahmaputra (Sanskrit för „Sön faan Brahma“) as di hoodtwiig faan a struum Meghna, di struum mä't huuchst weederlääst uun Aasien. Hi lääpt tuup mä a Ganges an het do Padma, iar hi uun a Indisk Oosean ütjlääpt. A Brahmaputra lääpt troch trii lunen: Sjiina, Indien an Bangladesch, an hää diar uk ööder nöömer: Yarlung Tsangpo, Siang, Dihang an Jamuna. Boowerluup uun Tiibet Onerluup GRDC: Ganges Basin. Station Bahadurabad. Commonskategorii: Brahmaputra – Saamlang faan bilen of filmer
A Indus (Sanskrit सिन्धु Sindhu, Urdu ‏سندھ‎) as mä em lengde faan 3.180 km di lingst struum uun't indisk regiuun an di wichtagst struum uun Pakistaan. Müs faan a struum Zanskar (boowen) iin uun a Indus (lachts) uun Ladakh Struumbaad naibi Skardu Artikel Indus uun't Grat Sowjetisk Ensiklopedii (BSE), 3. aplaag 1969–1978 (rüsk) Commonskategorii: Indus – Saamlang faan bilen of filmer
Di Victoriasia (Victoria Nyanza) leit uun Uastafrikoo an hiart dialwiis tu a lunen Tansania, Uganda an Keenia. Hi as di traadgratst sia efter't Kaspisk Sia an a Boower Sia, an di öödergratst swetweedersia üüb a eerd. Trinjam di gratst sia uun Afrikoo lewe amanbi 30 miljuun minsken. Uun Uganda: Kampala, Entebbe an Jinja. Uun Keenia: Kisumu. Uun Tansania: Mwanza. Trinjam a Victoriasia ferlääpt at Rift (ruad), di Grat Afrikoonsk Gruug Database for Hydrological Time Series of Inland Waters (DAHITI) - Victoria, Lake Commonskategorii: Victoriasia – Saamlang faan bilen of filmer
Di Tanganjikasia as di öödergratst sia uun Afrikoo an di sääkstgratst üüb a eerd. Trinjam lei a lunen Demokraatisk Republiik Kongo, Tansania, Sambia an Burundi. Di sia leit uun a Grat Afrikoonsk Gruug (Rift). Faskern uun Burundi Commonskategorii: Tanganjikasia – Saamlang faan bilen of filmer
A Grat Afrikoonsk Gruug (ingelsk Great Rift Valley of East African Rift System (EARS)) as en regiuun uun Uastafrikoo, huar tau kontinentaalplaaden ütjenööderriiw. Uun a leetst 35 miljuun juar san det Araabisk plaad efter uasten an det Afrikoonsk plaad efter waasten waanert. Faan sin nuurdelk aanj uun Syrien bit uun't süüden uun Mosambik as hi 6.000 km lung. Koord lachts: Madelafrikoonsk Gruug mä a Tanganjikasia uun, an Uastafrikoonsk Gruug. Diar tesken: a Victoriasia. Commonskategorii: Grat Afrikoonsk Gruug – Saamlang faan bilen of filmer
A Grat Sian san en skööl faan fiiw sian uun Nuurdameerikoo. Jo lei dialwiis uun a USA an dialwiis uun Kanada. Jo luup uf auer a Saint-Lawrence-Struum iin uun a Atlantik. Eriesia (Lake Erie) Huronsia (Lake Huron) Michigansia (Lake Michigan) Boower Sia (Lake Superior) Ontariosia (Lake Ontario) Tesken a Eriesia an a Ontariosia fäält det weeder uf uun a Niagara Weederfaaler. Commonskategorii: Grat Sian – Saamlang faan bilen of filmer 45.810555555556-84.6825Koordinaaten: 45° 48′ 38″ N, 84° 40′ 57″ W
At Great Barrier Reef leit föör't nuurduastküst faan Austraalien. Hat as det gratst tuuphingin regiuun faan muar üs 2.900 enkelt koralenraber üüb a eerd. 1981 as hat faan a UNESCO üs weltnatuurarewdial gudkäänd wurden. Hat woort uk üs ään faan a natüürelk sööwen weltwonern betiakent. Hat as amanbi 2.300 km lung an namt en weederflaak faan 34.870.000 ha iin. At Great Barrier Reef woort faan stiankoralen apbaud. Wan jo ufsterew, blaft diar en stianhard skel auer, huar weder ööder koralen üüb apbau. Sodenang wääkst en koralenrab suutjis, oober stüdag amhuuch. Uun't Great Barrier Reef lewe 359 slacher faan stiankoralen. An jo haa det gratst, faan laben organismen apracht struktuur skeeben. Sodenang as en leewentsrüm apwoksen för 80 ööder slacher faan koralen, muar üs 1.500 slacher faan fask, 1.500 swaampen, 5.000 wokdiarten, 800 puurthidjeten, 500 slacher song an 215 fögelslacher. A siagrünj, faan en fliiger ütj knipset En koralenguard Koralenrab mä en bläen siastäär (Linckia laevigata) En skorpionfask (Pterois antennata) En dokterfask (Chelmon rostratus) Skiltpod (Chelonia mydas) Commonskategorii: Great Barrier Reef – Saamlang faan bilen of filmer Wikivoyage Raisfeerer: Great Barrier Reef (sjiisk)